Dempús cuelhec prestada ua arratèra, e damb crospes de hormatge que demanaue as vesins, de contunh eth param ère armat ath laguens dera mala, çò qu'ère entà jo de bèra ajuda, pr'amor que, a maugrat que non auia de besonh de guaires sauces entà minjar, encara me regalaua damb es crospes deth hormatge que treiguia dera arratèra, e ath delà non perdonaua eth ratar deth pan d'ofrena.